આ અંગે ઉપવાસ આંદોલનકારી ઉપેન્દ્રભાઈ ઉપાધ્યાયે જણાવ્યું હતું કે, વોર્ડ નં. ૬એ નગરપાલિકાના પ્રમુખનો વોર્ડ છે. પ્રમુખના વોર્ડમાં પડતી હાલાકીઓને લઈ અમારે આમરણાંત ઉપવાસનું આંદોલન કરવું પડ્યુ છે. શહેરના રોડ- રસ્તા, ગટરો તેમજ પીવાના પાણીની સમસ્યાઓનું નિરાકરણ નહીં આવે ત્યાં સુધી આંદોલન ચાલુ જ રહેશે. તેમજ કલેક્ટરને ડાકોરની મુલાકાતે આવી સમસ્યાઓ રૂબરૂ બતાવવાની માંગણી કરી હતી. આ અંગે વધુ માહિતી આપતાં વોર્ડ નં. ૬ના રહીશોએ જણાવ્યુ હતું કે, ચૂંટણીના સમયે ફક્ત વોટ લેવા ઠાલા વચનો આપી પ્રજા સાથે છેતરપિંડી કરી છે. જેથી આવા સભ્યો સામે કડક કાર્યવાહી કરવામાં આવે તેવું જણાવ્યુ હતું. જ્યાં સુધી તંત્ર પ્રજાના હિતમાં નિર્ણય નહીં લે ત્યાં સુધી વિરોધ યથાવત રહેશે.